Kewenn
Kewenn (pronoñset [ˈcəɥən] gant tud ar vro) a zo ur gumun eus Breizh e kanton Plañvour e departamant ar Mor-Bihan.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Ya d'ar brezhoneg 

 Ar maer kozh (2008-2014), Marc Cozilis, a zo ur brezhonegour ampart.
 D’ar 26 a viz Gwengolo 2008 e oa bet votet ar garta Ya d'ar brezhoneg gant kuzul-kêr ar gumun ha roet war un dro d'ar gumun al label Ya d'ar brezhoneg live 1.
 D'an 20 a viz Ebrel 2011 e oa bet roet d'ar gumun al label Ya d'ar brezhoneg live 2.

Deskadurezh 
 Un hentad divyezhek a zo eno abaoe 2006.
 E distro-skol 2022 e oa 45 skoliad enskrivet er c'hlasoù divyezhek (4,5 % eus skolidi ar gumun evit a sell ouzh ar c'hentañ derez).

Istor

Dispac'h Gall 
 Melestradurezh: krouet e voe kumun Kewenn e 1790; e Kanton Gwidel hag e Bann Henbont e oa. Diskaret e voe Kanton Gwidel gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Kewenn e Kanton Pont-Skorf e 1801 gant an hevelep lezenn. Lakaet e oa bet en Arondisamant an Oriant krouet e 1800.

Brezel-bed kentañ
 103 gwaz a gollas o buhez abalamour d'ar brezel, 18 e 1914, 25 e 1915, 24 e 1916, 13 e 1917, 16 e 1918 ha 7 e 1919, d.l.e. 4,45 % eus he foblañs e 1911.
Eil brezel-bed

 15 milour ha 24 den nann-soudard a gollas o buhez abalamour d'ar brezel.
 D'ar 7 a viz Eost 1944 e teuas milourion SUAat gant tankoù betek ar vourc'h met an Alamaned o lakas da gilañ war-zu Pont-Skorf; degemeret e oant bet mat gant tud Kewenn, setu perak e voe c'hwezhet an tan er vourc'h gant an Alamaned d'an 18 a viz Eost 1944. Chom a reas Kewenn e Sankenn an Oriant e dalc'h an Alamaned betek an 10 a viz Mae 1945. Distrujoù bras a voe er gumun.
Brezelioù didrevadennañ
 Daou waz marvet en Indez-Sina, tri en Afrika an Hanternoz.

Monumantoù ha traoù heverk

Douaroniezh

Emdroadur ar boblañs abaoe 1962

Emdroadur ar boblañs abaoe 1793

Tud

Melestradurezh

Gevelliñ 
Gevellet eo Kewenn gant ar c'hêrioù-mañ :

Liammoù diavaez 
 Kewenn war lec'hienn Geobreizh
 Lec'hienn ofisiel Kêr Gewenn

Notennoù ha davennoù 

Kumunioù ar Mor-Bihan
Kumunioù bet krouet er Mor-Bihan e 1790
Ar Brezoneg er Skol
Sankenn an Oriant